Experiment s magnetickou levitáciou živej žaby zaistil Andrému Geimovi a Michaelovi Berrymu Ig Nobelovu cenu za fyziku za rok 2000. Geim v roku 2010 získal naozajstnú Nobelovu cenu za fyziku za výskum grafenu.
**Ig Nobelova cena** je americké ocenenie parodujúce Nobelovu cenu. Ceny každý rok v októbri udeľuje časopis *Annals of Improbable Research* (slovensky *Anály nepravdepodobného výskumu*) za neobvyklé alebo triviálne výsledky vedeckého výskumu. Komisia, ktorá ceny udeľuje, je zložená z nositeľov skutočných Nobelových cien. Odovzdávanie cien prebieha na Harvardovej univerzite a je nasledované prednáškami novo ocenených na Massachusettskom technologickom inštitúte.

Prvé Ig Nobelovej ceny boli udelené v roku 1991 za objavy, ktoré "nemôžu alebo by nemali byť opakované". Časopis ale neskôr pozmenil definíciu ceny na ocenenie za objavy, ktoré majú ľudí "najskôr rozosmiať a potom ich donútiť zamyslieť sa", s cieľom poukázať na to, že aj najabsurdnejšie sa javiace objavy môžu priniesť užitočné poznatky. Ročne je udeľovaných 10 cien v mnohých kategóriách, medzi ktoré patrí napr. fyzika, chémia, fyziológia/medicína, literatúra a mier.

Udelenie niektorých cien vyjadruje kritiku (napr. dve ceny za výskum homeopatie, ceny za "vedecké vzdelávanie" Rade pre vzdelanie štátov Kansas a Colorado kvôli ich postoju k vyučovaniu evolúcie alebo cena pre prorokov konca sveta), ale častejšie sa snažia upozorniť na vedecké výskumy s humornou alebo nečakanou témou. Medzi príklady patrí výskum pravidlá piatich sekúnd, objav, že ľudská prítomnosť sexuálne vzrušuje pštrosy, alebo vyhlásenie, že čierne diery spĺňajú všetky technické požiadavky, aby sa v nich nachádzalo peklo.

V roku 2010 sa Andrej Konstantinovič Gejm stal prvým človekom, ktorý získal ako Nobelovu cenu, tak Ig Nobelovu cenu.

Cena je venovaná fiktívnemu bratovi slávneho Alfreda Nobela - Ignác Nobel. Názov "Ig Nobel prize" je súčasne slovnou hračkou; rovnako vyslovovaní anglický výraz *ignoble* znamená "potupný", "sprostý" či "nešľachetný". Pri udelení ceny sa však používa trochu iná výslovnosť / ˌɪɡnoʊbɛl /, teda ako pri názve Nobelovej ceny (s */ bɛl / bel /* v poslednej slabike), nie ako *ignoble*, ktoré sa vyslovuje /ɪɡnəʊ.bl̩/, v americkej angličtine /ɪɡnoʊ.bl̩/.

Z českých vedcov získali v roku 2014 Ig Nobelovu cenu Jaroslav Flegr, Jan Havlíček a Jitka Hanušová-Lindová (spolu s ďalším zahraničným výskumným tímom) za výskum toxoplazmózy, respektíve "výskum, či vlastníctvo mačiek ohrozuje duševné zdravie". V tom istom roku získali Ig Nobelovu cenu tiež Vlastimil Hart, Petra Nováková, Erich Pascal Malkemper, Sabine Begall, Vladimír Hanzal, Miloš Ježek, Tomáš kust, Veronika Němcová, Jana Adámková, Kateřina Benediktová, Jaroslav Červený a Hynek Burda za výskum magnetorecepcie živočíchov, respektíve "dôkladné zdokumentovanie toho, že keď psy defekujú alebo urinujú, uprednostňujú orientáciu telesnej osi podľa siločiar magnetického poľa v severo-južnom smere".

Referencie
----------

1. 1 2  Jana Olivová. *Žertovné Ig Nobelovy ceny* [online]. Český rozhlas, 2011-10-03, [cit. 2012-02-02]. Dostupné online. (česky)
2. ↑  Martin Fürbach. *Coca-Cola zabíjí spermie. Objev, který získal žertovnou Nobelovu cenu* [online]. 2008-10-03, [cit. 2012-02-02]. Dostupné online. (česky)
3. ↑  ČTK/Ondřej Vrtiška. *Letošní Ig Nobelovy ceny: za blechy i brambůrky* [online]. 2010-10-03, [cit. 2012-02-02]. Dostupné online. (česky)
4. ↑  THIBAULT, Marie Y.. *Ig Nobel Winner Confirms Five-Second Rule* [online]. 2004-10-1, [cit. 2019-08-22]. Dostupné online. Archivované 2019-08-22 z originálu. (anglicky)
5. ↑  BROWN. IgNobel (2): Is that ostrich ogling me?. *Canadian Medical Association Journal*, 2000-12-10, roč. 167, čís. 12, s. 1348. Dostupné online. ISSN 0820-3946. (anglicky)
6. ↑  CROMIE, William J.. *The science of bad taste: 2001 Ig Nobels marked by characteristic hijinks as scientists frolic* [online]. 2001-10-11, [cit. 2012-02-02]. Dostupné online. Archivované 2011-08-17 z originálu. (anglicky)
7. ↑  Abrahams, M. *Geim becomes first Nobel & Ig Nobel winner* [online]. 2010-10-05. Dostupné online. (anglicky)
8. ↑  PAZDERA, Josef. *Ocenění Ig Nobel* [online]. 2003-10-10. Dostupné online.
9. ↑  http://dictionary.cambridge.org/pronunciation/british/nobel-prize #
10. ↑
11. ↑  Winners of the Ig® Nobel Prize

Externé odkazy
--------------

* (po anglicky) Oficiálne stránky Ig Nobel Prize
* (po anglicky) Zoznam minulých cien

Zdroj
-----

* *Tento článok je čiastočný alebo úplný preklad článku Ig Nobel Prize na anglickej Wikipédii.*
* *Tento článok je čiastočný alebo úplný preklad článku Ig Nobelova cena na českej Wikipédii.*